ফেজ টিভি (টিভি চ্যানেল)

ফেজ টিভি ছিল যুক্তরাজ্যের একটি পরিকল্পিত টেলিভিশন চ্যানেল। এই টেলিভিশন চ্যানেলের নির্মাতাদের লক্ষ্য ছিল দেশের প্রথম সমকামী পুরুষ চ্যানেল হিসাবে নিজেদের প্রতিষ্ঠা করা। ২০০৫ সালের ১লা সেপ্টেম্বর স্কাই ডিজিটাল  নামক স্যাটেলাইট টিভি চ্যানেল পরিষেবার মাধ্যমে এই টিভি চ্যানেলের সম্প্রচার শুরু করার কথা ছিল। কিন্তু ৮ সেপ্টেম্বর তারিখে অপর্যাপ্ত তহবিলের কারণে চ্যানেলটি বন্ধ করে দেওয়া হয়। স্কাই ডিজিটাল তাদের তৎকালীন মূল প্যাকেজ, যেটির নাম ছিল দ্য ফ্যামিলি প্যাক, সেই প্যাকেজে ফেজ টিভিকে অন্তর্ভুক্ত করতে অস্বীকৃতি জানায়। এই প্যাকেজে স্কাই কোনও প্রাপ্তবয়স্ক-বিষয়যুক্ত চ্যানেলের অন্তর্ভুক্তি করতে রাজি ছিলনা।

ফেজ টিভির লক্ষ্য ছিল ইংল্যান্ডের সমকামী পুরুষদের জন্য প্রথম টিভি চ্যানেল হিসাবে নিজেকে প্রতিষ্ঠিত করা। May, Kevin. "Faze TV to hit Sky screens in September", Media Week, May 26, 2005. Accessed February 17, 2009. এই চ্যানেলের ধারণা আসে ডেভিড বাউচিয়ারের কাছ থেকে, যিনি পূর্বে ব্রিটিশ স্কাই ব্রডকাস্টিং-এর প্রধান ছিলেন এবং পরে স্কাই ইটালিয়ার প্রোগ্রামিং ম্যানেজিং ডিরেক্টর হিসেবে কাজ করেন। চ্যানেলটি মূলত নিজস্ব কিছু অনুষ্ঠান উপস্থাপন করার পরিকল্পনা করেছিল, যেগুলির মধ্যে থাকত খবর, স্বাস্থ্য এবং কমিউনিটি বিষয়ক আলোচনা, ফ্যাশন ও ভ্রমণ বিষয়ক অনুষ্ঠান। এছাড়াও বিদ্যমান কিছু কৌতুক অনুষ্ঠানের সম্প্রচার এবং রাতের শেষ ভাগে প্রাপ্তবয়স্ক জন্য কিছু অনুষ্ঠান দেখানোর পরিকল্পনা ছিল। ২০০৫ সালের ১লা সেপ্টেম্বর চ্যানেলটি শুরু হওয়ার কথা ছিল এবং স্থানীয় গ্রীষ্মকালীন গৌরব পদযাত্রার সময় তারা চ্যানেল সম্পর্কিত প্রচার চালানোর পরিকল্পনা করে।   ডেভিড বাউচিয়ার সাক্ষাৎকারে বলেন, টিভিতে সমকামীদের সম্পর্কে ইতিবাচক উপস্থাপনার বেশ অভাব এবং একটি গে চ্যানেল বহু আগেই যুক্তরাজ্যে চালু হওয়া উচিত ছিল। তিনি আরও বলেন, “এই চ্যানেলটি গে মালিকানার অধীনে পরিচালিত হবে এবং বর্তমান সময়ে ব্রিটেনের গে পুরুষদের জীবনযাপনের বাস্তব প্রতিচ্ছবি তুলে ধরবে।” Matthews, Sam. "Sky Digital picks up first UK gay TV channel Faze", Media Week, May 27, 2005. Accessed February 17, 2009.

২০০৫ সালের আগস্ট মাসে ফেজ টিভির নির্মাতারা সম্ভাব্য দর্শকদের কাছে ইমেইলের মাধ্যমে আবেদন জানান যাতে তারা স্কাই ব্রডকাস্টিং-এর সঙ্গে যোগাযোগ করে এই গে-ভিত্তিক চ্যানেলটিকে  অন্তর্ভুক্ত করার অনুরোধ জানায়। নির্মাতারা উল্লেখ করেন যে, স্কাই তাদের মূলধারার টিভি চ্যানেলে এমন কোনো অনুষ্ঠান, চলচ্চিত্র বা প্রামাণ্যচিত্র অন্তর্ভুক্ত করে না, যেগুলোর বিষয়বস্তু বিশেষভাবে গে সম্প্রদায়ের জন্য উপযোগী। ফেজ টিভির নির্মতারা বিশ্বাস করতেন, যে একটি গে-ভিত্তিক চ্যানেলের অন্তর্ভুক্তি না শুধু বৈচিত্র্য আনবে, বরং এক অবহেলিত সম্প্রদায়ের প্রতি ইতিবাচক বার্তাও প্রেরণ করবে। Welsh, James. 'Faze TV in basic package talks with Sky", Digital Spy, August 14, 2005. Accessed February 17, 2009.

২০০৫ সালের সেপ্টেম্বর মাসে ফেজ টিভি ঘোষণা করে যে তারা তাদের পরিকল্পিত চ্যানেল চালুর উদ্যোগ বাতিল করছে, কারণ স্কাই ব্রডকাস্টিং-এর সঙ্গে তারা চুক্তিভিত্তিক পরিবেশনার বিষয়ে কোনও সমঝোতায় পৌঁছাতে পারেনি। কোম্পানির পক্ষ থেকে জানানো হয় যে, তারা চ্যানেলটি চালু করার জন্য প্রয়োজনীয় অর্থ সংগ্রহ করতে সক্ষম হলেও, আট মাস ধরে স্কাইয়ের সঙ্গে আলোচনার পরও তারা স্কাইয়ের কাছ থেকে কোনো লাইসেন্স ফি আদায় করতে পারেনি। এই ফি ছাড়া তাদের পরিচালন খরচ চালানো সম্ভব হতো না, কারণ শুধুমাত্র বিজ্ঞাপন আয় দিয়ে তা পূরণ করা যেত না। প্রস্তাবিত চ্যানেলটির নির্মাতারা জানান, “আমরা সত্যিই একটি মানসম্পন্ন চ্যানেল আপনাদের উপহার দিতে চেয়েছিলাম, যা যুক্তরাজ্যে বসবাসকারী সমকামী পুরুষদের জীবন ও আগ্রহের প্রতিফলন ঘটাবে। এর চেয়ে কম কিছু দেওয়া আমাদের কাছে ভুল হতো, আর এই কারণেই গভীর দুঃখের সঙ্গে আমরা সিদ্ধান্ত নিয়েছি যে আমরা এই প্রকল্পটি আর এগিয়ে নিয়ে যাব না।”

 তথ্যসূত্র 

বিষয়শ্রেণী:এলজিবিটিকিউ অনুষ্ঠান